У канцы сваёй працы М.Невяровіч пазначыў 35 будынкаў, якія былі выкананы паводле яго аўтарскай сістэмы да 1930 года. Большасць з іх знаходзілася ў межах тагачаснага Ашмянскага і Віленска-Трокскага паветаў. Сапраўдным анклавам тут выглядалі Солы і бліжэйшыя маёнткі, дзе паўстала больш за дзясятак будынкаў, узведзеных па дадзенай тэхналогіі. Між іншым, у сваёй кнізе аўтар пакінуў свой адрас: “Пошта Солы, павет Ашмянскі, паштовая скрыня №12”. Таму некаторыя даследчыкі лічаць, што Невяровіч паходзіў якраз з ваколіц Солаў.